**Դրագանա Կրշենկովիչ Բրկովիչ** (չեռնոգորերեն՝ *Dragana Kršenković Brković*, սերբական կիրիլիցա՝ *Драгана Кршенковић Брковић*. 1956), չեռնոգորիացի արձակագիր, թատերագիր, սցենարիստ։

Կենսագրություն
--------------

Ծնվել է 1956 թվականին։ Ավարտել է Բելգրադի համալսարանի քաղաքագիտության և դրամատիկական արվեստների ֆակուլտետները։ 1981 թվականին նրա «*Vrele kapi*» պիեսը, որը գրել էր համալսարանի դրամատիկական արվեստների ֆակուլտետի ընդունելության քննության համար, ներկայացվել է Բելգրադի հեռուստատեսությամբ։ Հարավսլավական պատերազմների սկզբում ամուսնու՝ Տոմիսլավ Բերկովիչի հետ Բելգրադից տեղափոխվել է Պոդգորիցա, որտեղ հիմնել է «Կապույտ ծովախորշ» տիկնիկային թատրոնը։ Ֆուլբրայթի հիմնադրամի կրթաթոշակին արժանանալու շնորհիվ 2005-2006 թվականերն անց է կացրել Միացյալ Նահանգների մայրաքաղաքում՝ Վաշինգտոնում։ 2008 թվականին էլ ստացել է Ավստրիայի կառավարության դրամաշնորհը՝ Գրացի համալսարանում գիտահետազոտական աշխատանք կատարելու համար։

Դրագանան հրավիրյալ հեղինակի կարգավիճակով զանազան ծրագրերի է մասնակցել Նյու Յորքում, Վիեննայում, հունգարական Պեչում... Նա մասնակցել է նաև ՅՈՒՆԵՍԿՕ-ի նախաձեռնությամբ Հունաստանի Հռոդոս քաղաքում անցկացված միջերկրածովյան երկրների կին արվեստագետների առաջին միջազգային ֆորումին, Բոլոնիայի 2011 թ. գրքի տոնավաճառին, Բրատիսլավայի պատկերազարդման 23-րդ բիենալեին...

Դրագանայի թատերգությունները բեմադրվել և բեմադրվում են բալկանյան գրեթե բոլոր երկրներում։ Նրա պիեսներից չորսը երաշխավորվել են Չեռնոգորիայի և Հյուսիսային Մակեդոնիայի դպրոցական ծրագրերում ներառվելու համար։ Կին գրողի երկերը հրատարակվել են հեղինակավոր ամսագրերում։ 2008-2018 թվականներին նա տասն անգամ առաջադրվել է Աստրիդ Լինդգրենի անվան մրցանակի։ Նրա *Մանիտո լճի ջինը* գիրքը ներկայացվել է «Սպիտակ ագռավ» մրցանակի։ Դրագանա Կրշենկովիչ Բրկովիչի հեքիաթների հիման վրա են նկարահանվել *Hozentarus* (2018) և *Կախարդական բանալին* (2020) գեղարվեստական ֆիլմերը։

Կրշենկովիչ Բրկովիչն արդեն հրատարակել է երեք վեպ, պատմվածքների երկու ժողովածու, թատերգությունների մեկ ժողովածու, երկու մենագրություն, մանկական մի շարք գրքեր։

Երկեր
-----

### Գեղարվեստական գրականություն

* *Atelanska igra*
* *Izgubljeni pečat*
* *Vatra u Aleksandriji*
* *Iza nevidljivog zida*
* *Gospodarska palata*

### Մանկական գրքեր

* *Tajna jedne Tajne*
* *Modra planina*
* *Muzičar s cilindrom i cvetom na reveru*
* *Tajna jedne Tajne*
* *Duh Manitog jezera*
* *Tajna plavog kristala*

### Ոչ գեղարվեստական գրականություն

* *Poetika prolaznosti: Organizacija vremena u „Ranim jadima" Danila Kiša*
* *Onirizam Edgara Alana Poa i egzistencijalni nemir Alise Ostrajker*
* *Feministička revizija mitologije: Razbijanje patrijarhalnih obrazaca identifikacije žene u klasičnim bajkama*
* *Zaboravljeno putovanje – tragovi utisnuti u bajkama*

Ծանոթագրություններ
------------------

1. ↑  Biogram pisarki.
2. ↑  www.imdb.com
3. ↑  eca.state.gov
4. ↑  "OeAD, Agency for Education and Internationalisation".
5. ↑  www.unesco.org
6. ↑  "alma.se". Արխիվացված է the original 2019 թ․ մարտի 20-ին. Retrieved 2022 թ․ մայիսի 12. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "The white ravens". Արխիվացված է the original 2021 թ․ հոկտեմբերի 28-ին. Retrieved 2022 թ․ մայիսի 12. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "List of Languages / White Ravens 2006".(չաշխատող հղում)
9. ↑  "Hozentarus". *IMDb*.
10. ↑  *MAGICNI KLJUČ Forspan*. *YouTube*. Արխիվացված from the original on 2021 թ․ դեկտեմբերի 9.
11. ↑   Կաղապար:Bare URL PDF
12. ↑   Կաղապար:Bare URL PDF

Արտաքին հղումներ
----------------

* Պաշտոնական կայքէջը(չաշխատող հղում)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| GND: 1106891767 · ISNI: 0000000059121502 · LCCN: no2009058068 · NKC: js20211102216 · SUDOC: 175862788 · VIAF: 86364196 · WorldCat VIAF: 86364196 |

 |

 |